ॐ नमः शिवाय
ॐ नमः शिवाय हिन्दू मन्त्रहरू मध्ये सबैभन्दा लोकप्रिय एक मन्त्र हो र शैव धर्मको महत्त्वपूर्ण मन्त्र हो। नमः शिवायको अर्थ "भगवान शिवलाई नमस्कार" हो। यसलाई शिव पञ्चाक्षर मन्त्र वा पञ्चाक्षर मन्त्र पनि भनिन्छ, जसको अर्थ "पाँच-अक्षरको मन्त्र" ( ॐ बाहेक ) हो। यो मन्त्र भगवान शिवलाई समर्पित छ। यो मन्त्र श्री रुद्रम् चमकम् र रुद्राष्टाध्यायीमा "न", "मः", "शि", "वा" र "य" को रूपमा प्रकट भएको छ। श्री रुद्रम् चमकम्, कृष्ण यजुर्वेदको अंश हो  र रुद्राष्टाध्यायी शुक्ल यजुर्वेदको अंश हो।

अर्थ 
 "न" ध्वनीले पृथ्वीलाई जनाउँछ
 "मः" ध्वनि पानीलाई जनाउँछ
 "शि" ध्वनि अग्निलाई जनाउँछ
 "वा" ध्वनि  वायुलाई जनाउँछ
 "य" ध्वनि आकाशलाई जनाउँछ

यसको कुल अर्थ "सार्वभौमिक चेतना एक हो" भन्ने हो।

यो पनि हेर्नुहोस्

 महामृत्युंजय मन्त्र
 श्री रुद्रम चकमम
 शिव
 विभूति
 यजुर्वेद
 रुद्राष्टाध्यायी
हिन्दु मन्त्रहरू